Diari Oficial de la Generalitat Valenciana


Sumari del DOGV 3501, del 24-05-1999 (1999/4549)

Edicte de 13 de maig de 1999, de l'Institut Valencià de la Joventut, pel qual es concedeix audiència per a presentar al·legacions en relació amb l'Ordre de 2 d'octubre de 1996, per la qual es convocaven ajudes per a la posada en marxa de projectes empresarials promoguts per joves i per a equipament d'empreses creades per joves.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4549


Organisme emissor
:   Institut Valencià de la Joventut

Tipus de document
:   Anunci

Edicte de 13 de maig de 1999, de l'Institut Valencià de la Joventut, pel qual es concedeix audiència per a presentar al·legacions en relació amb l'Ordre de 2 d'octubre de 1996, per la qual es convocaven ajudes per a la posada en marxa de projectes empresarials promoguts per joves i per a equipament d'empreses creades per joves. [1999/X4549]
  
Edicte de l'Institut Valencià de la Joventut pel qual es fa saber a la persona interessada que se li concedeix audiència per presentar les al·legacions que considere adients quant a l'Ordre de 2 d'octubre de 1996, per la qual es convocaven ajudes per a la posada en marxa de projectes empresarials promoguts per joves i per a equipament d'empreses creades per joves.
  
Davant de la impossibilitat d'efectuar-ne la notificació directament a la persona interessada, cosa que s'ha intentat sense cap efecte, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte que preveu l'article susdit, es publica la notificació següent a la persona que tot seguit s'indica:
  
La senyora Teresa Ballesteros Sandoval, amb domicili a Alacant, al carrer de València núm. 32-2n, esquerra.
  
Vist que, per Ordre de 2 d'octubre de 1996, de la Conselleria de Cultura, Educació i Ciència (DOGV núm. 2.872, de 19 de novembre de 1996), es va convocar concurs públic per a la concessió d'ajudes per a la posada en marxa de projectes empresarials promoguts per joves i per a equipament d'empreses creades per joves.
  
Vist que, per Resolució d'11 de novembre de 1997, de la Conselleria de Cultura, Educació i Ciència, es va resoldre concedir a la senyora Teresa Ballesteros Sandoval, una ajuda per a la posada en marxa de projectes empresarials promoguts per joves i per a equipament d'empreses creades per joves.
  
Vist que la senyora Teresa Ballesteros Sandoval no va complir el que disposa la base vuitena (Pagament) de l'Ordre de 2 d'octubre de 1996, de la Conselleria de Cultura, Educació i Ciència.
  
D'acord amb el que estableix l'article 84, 1r i 2n, de la Llei 30/1992, de Règim Jurídic de les Administracions Públiques i del Procediment Administratiu Comú, es procedeix a donar-li audiència perquè en el termini de 10 dies puga presentar la documentació i les al·legacions que considere adients.